To personer kørte torsdag aften omkring klokken 22:30 galt på Nørholmsvej i Aalborg. Bilen brød i brand og personerne stak efterfølgende af. Nu ledder politiet efter bilens ejer. - Vi tror ikke, der er kommet nogen til skade, men der har formentlig været tale om spirituskørsel, siden de stak af. Det er endnu ikke lykkes os at finde bilens ejer, siger Vagtchef ved Nordjyllands Politi, Karsten Højrup Kristensen. Anmeldelsen kom fra et vidne, der havde set bilen komme kørende med høj fart, hvorefter den kørte af vejen og røg i grøften. Vidnet hørte to personer tale ved bilen, og så dem løbe derfra. Politiet har gennemsøgt området med hunde uden held. Bilen er heller ikke meldt stjålet, og derfor har politiet foreløbigt registreret det som et færdselsuheld.
Personerne i bilen stak af, og politiet formoder derfor, at der var tale om spirituskørsel.